laion/Wikipedia-Exotic huggingface dataset:
הבית הפתוח (סרט)

הבית הפתוח (באנגלית: The Open House) הוא סרט אימה אמריקאי, שנכתב ובוים על ידי מאט אנג'ל וסוזן קוט. הסרט יצא לנטפליקס ב-19 בינואר 2018. הסרט עוסק בטרגדיה של אמא ובנה בבית נופש זמני של קרובי משפחה, אשר נאלצים להתמודד עם כוחות מסתוריים ומפחידים שסובבים אותם. בסרט שיחקו דילן מינט, פירסרי דלטון, שריף אטקינס, פטרישיה בטון ואהרון אבראמס. אב מהפרברים נהרג בעקבות פגיעת מכונית. אשתו המובטלת נעמי ובנם לוגן עוברים לבקתה בהרים השייכת לאחותה עד שהיא תימכר. בהגיעם, השניים פוגשים את שכנתם המבוגרת מרת'ה, שמתנהגת מוזר ואת כריס, שעובד בחנות סמוך לבית. במהלך הימים הפתוחים בבית בימי ראשון, נעמי ולוגן מצווים לעזוב את שטח הבית לאחר ארוחת הבוקר ולחזור אחר הצהריים לאחר השעה חמש בערב. אירועים משונים מתחילים לקרות וביניהם חפצים שמשנים את מיקומם או נעלמים לגמרי, הטלפון בבית מצלצל, אבל אף אחד לא נמצא בקו השני, המים החמים לא עובדים ונשמעים בבית רעשים מוזרים. באחד הלילות, לוגן מבחין במכונית שנכנסת לשביל הגישה לבית ורואה את מרת'ה מתנהגת מוזר וטוענת שבעלה חי, אף על פי שקודם טענה שהוא נפטר. טכנאי נקרא לבית כדי לבדוק את מיכל המים ומספר שבעלה של מרת'ה אכן מת ושמרת'ה סובלת מאלצהיימר ולכן היא מתנהגת מוזר. נעמי מוצאת תמונה משפחתית מקומטמת באשפה והטכנאי מוצא את הטלפון הסלולרי של לוגן ליד מתקן חימום המים, אירוע הגורם לנעמי לחשוד שלוגן מנסה לשגע אותה. השניים רבים בקולניות ולוגן מכחיש שהוא מנסה לשגע את נעמי או שהוא האחד שזרק את התמונה לאשפה. באותו הלילה נחשף שישנו מישהו נוסף בבית. באחד הימים, נעמי ולוגן מגלים שמישהו פרץ לבית וערך את השולחן לארוחת ערב עם נרות, אבל המשטרה לא מוצאת דבר. השניים לא מסוגלים לשלם על לילה במלון ונאלצים להישאר בבית. לוגן יוצר קשר עם כריס, שמסכים להעביר את הלילה על הספה בבית. באמצע הלילה כריס נעדר ולוגן מוצא אותו במכוניתו עם גרון משוסף. אדם לא מזוהה מכה את לוגן עד לאבדן הכרה, שופך עליו מים ומשאיר אותו לקפוא בחוץ ומתחיל לחפש את נעמי. נעמי נבהלת כשהיא מגלה תמונות שלה ושל לוגן ישנים בחדריהם. לאחר מכן היא מותקפת, נקשרת ומעונה. לוגן מתעורר ומגלה שמכל הטלפונים הסלולריים הוצא כרטיס הסים ולכן אין באפשרותו להתקשר למשטרה לעזרה. הוא מנסה לעזור לאמו, אבל חושב שהיא הפורץ ומתחיל לדקור אותה. נעמי מפצירה בו לברוח לפני שהיא מתעלפת. הפורץ מכניע את לוגן בקלות ומסיר את עדשות המגע מעיניו, משאיר אותו בלי יכולת לראות כמו שצריך. לוגן בורח אל תוך היער ומתחבא, מצליח לשרוד את מזג האוויר הקפוא עד לבוקר. לוגן כמעט ומת מהיפותרמיה, אבל הפורץ מוצא אותו, חושף את עצמו וחונק אותו למוות. לאחר מכן הפורץ ממשיך לכיוון הבית הפתוח הבא. דילן מינט - לוגן. פירסרי דלטון - נעמי. שריף אטקינס - כריס. פטרישיה בטון - מרת'ה. אהרון אברהאמס - בריאן. אדוארד אולסון - הפורץ. קת'רין בלאקוויט - ג'ואני. הסרט קיבל דירוג של 15% באתר Rotten Tomatoes בהתבסס על 13 ביקורות, מה שנותן לסרט את הציון 2.9/10. "הבית הפתוח", במסד הנתונים הקולנועיים IMDb (באנגלית) "הבית הפתוח", באתר נטפליקס "הבית הפתוח", באתר Rotten Tomatoes (באנגלית) "הבית הפתוח", במסד הנתונים הקולנועיים KinoPoisk (ברוסית) ערך זה הוא קצרמר בנושא סרטים אמריקאיים. אתם מוזמנים לתרום לוויקיפדיה ולהרחיב אותו.
בירגיטה ברמר

בירגיטה ברמר (בשוודית: Birgitta Bremer; נולדה ב-17 בינואר 1950) היא בוטנאית שוודית. ברמר קיבלה את הדוקטורט שלה בשנת 1980 מאוניברסיטת סטוקהולם. נושא התזה שלה היה "טקסונומיה של טחבי העלים של מין ה-Schistidium". ב-1981 הצטרפה לסגל האקדמאי של האוניברסיטה בסטוקהולם, שוודיה. משנת 1983 ועד 1990 הייתה מדריכה של סיסטמטיקה במיון עולם החי. מ-2000 ועד 2001 הייתה דקאנית המחלקה לסיסטמטיקה. ב-2004 הועלתה לדרגת פרופסור. מ-2002 היא משמשת כמנהלת הגן הבוטני "Bergianska trädgården" בסטוקהולם. ב-2009 נבחרה לחברה בהאקדמיה המלכותית השוודית למדעים. בעלה קורה ברמר גם בוטנאי. אתר האינטרנט הרשמי של בירגיטה ברמר בירגיטה ברמר, באתר ResearchGate בירגיטה ברמר באתר gulfbase.org בירגיטה ברמר באתר של אוניברסיטת סטוקהולם
דה נורת' פייס

דה נורת' פייס (באנגלית: The North Face, Inc.) היא חברה אמריקאית לביגוד הנעלה ולציוד מחנאות וספורט. מוצרי החברה מיועדים לחובבי ספורט ולספורטאים ממגוון תחומים ביניהם, מטפסי הרים, גולשי סקי וסנובורד ותרמילאים. החברה נותנת חסות מסחרית לספורטאים ואתלטים מקצוענים בכל העולם בריצה, טיפוס וגלישה. החברה הוקמה בסן פרנסיסקו כחנות קמעונאית למכירת ציוד טיפוס ב-1966 על ידי שני מטיילים, דאגלס טומפקינס ואשתו סוזי טומפקינס. שנתיים לאחר מכן נרכשה החנות על ידי קנת' קלופ והם החלו לייצר בעצמם. השם, The North Face, הוא מחווה למפנה הצפוני של ההרים בחצי הכדור הצפוני המהווים יעד למטפסי-הרים. המפנה הצפוני מגלם לרוב את מסלול הטיפוס הקר, הקרחי והחשוף ביותר לאיתני הטבע ומשכך הקשה ביותר לטיפוס. הלוגו של החברה, פותח על ידי דייוויד אלקורן ב-1971, הוא קיבל השראה מסלע הגרניט המפורסם "Half Dome" בפארק הלאומי יוסמיטי בארצות הברית. בתחילה, החנות הציעה רק סחורה איכותית ומסוימת שמיועדת בעיקר לתרמילאים ומטפסים, בשנות השמונים נוסף ציוד סקי ולאחר מכן, מחנאות ועוד. כיום הרשת מציעה מגוון רחב של מוצרים בכמעט כל תחומי הספורט וכוללים גם ביגוד והנעלה, אחד ממוצרי הדגל שלהם הוא המעילים המבודדים המתאימים לתנאים קשים. החברה היא חלק מתאגיד VF Corporation והמטה שלה יושב באלמדה, קליפורניה, ביחד עם מותג נוסף תחת אותו תאגיד, JanSport. בשנת 2007 נורת' פייס ביחד עם JanSport מכרו כמחצית מתיקי הגב בארצות הברית. הרשת מוכרת את מוצריה בחנויות ספורט ומחנאות וגם בחנויות ייעודיות משלה ותפוצתה היא כלל עולמית. מדיה וקבצים בנושא דה נורת' פייס בוויקישיתוף אתר האינטרנט הרשמי של דה נורת' פייס דה נורת' פייס, ברשת החברתית פייסבוק דה נורת' פייס, ברשת החברתית אקס (טוויטר) דה נורת' פייס, ברשת החברתית אינסטגרם דה נורת' פייס, סרטונים בערוץ היוטיוב דה נורת' פייס, באתר פינטרסט מוצרי The North Face דה נורת' פייס בזאפ, באתר www.zap.co.il The North Face Story, TheNorthFace USA - English (באנגלית)
קליף פריסי

קליף פריסי (באנגלית: Cliff Parisi; נולד ב-24 במאי 1960) הוא שחקן בריטי ממוצא איטלקי. הוא מוכר בעיקר מהופעתו בתפקיד ריקי "מינטי" פיטרסון באופרת הסבון "איסטאנדרס" של ה-BBC, ובדמות וולט בסדרה "הוליאוקס". בשנת 2012 החל להופיע בסדרת הדרמה התקופתית של ה-BBC "מיילדת" בתפקיד איש התחזוקה פרד באקל. פריסי נולד בלונדון. הקריירה שלו החלה ב-1982 כשיצא לסיור הופעות בממלכה המאוחדת כסטנדאפיסט. הוא המשיך להופיע כסטנדאפיסט במשך שבע שנים לפני שהוצע לו תפקיד קטן בסרט "Queen of Hearts". כשגילה עניין בעיסוק במשחק, שינה פריס את ייעודו. אחרי הופעה בסדרה של תפקידים קטנים, לוהק לראשונה בתפקיד בולט בסדרת הטלוויזיה "צ'אנסר". אחר כך קיבל תפקידים גדולים יותר בהם בסדרה "קוואנה QC", "בראמוול" ובסיטקום "A Prince Among Men". בהמשך נבחן פריסי לתפקיד שהפך לידוע ביותר שלו, מינטי פיטרסון באופרת הסבון "איסטאנדרס". חברו הטוב, סטיב מקפאדן, ששיחק בסדרה המליץ עליו לתפקיד. מאז שהחל להופיע באופרת הסבון ב-2002, הדמות שגילם יצרה חברות קרובה עם גארי הובס (ריקי גרובס), והפך מבעל בית קר לב, למכונאי חסר מזל, ואחר כך מצא אהבה עם דמויות כגון הת'ר טרוט (שריל פרגיסון) ומנדה בסט (ג'וזי לורנס). הופעתו האחרונה בסדרה הייתה ב-21 בספטמבר 2010 אחרי שמונה שנים בתוכנית. ב-2012 שיחק פריסי בתפקיד אורח באופרת הסבון של ערוץ 4 "הוליאוקס" בתפקיד וולט. עוד כיכב בתפקיד אורח בפרק בסדרת הדרמה "הנוכלים". מאז 2012 מככב פריסי בסדרת הדרמה של ה-BBC "מיילדת" בתפקיד פרד. פריסי הופיע בעונה החמישית והאחרונה של הסיטקום הבריטי "לא ממש סיטקום" (Outnumbered) בתפקיד ההורה המודאג אד פול. לפריסי יש ארבעה ילדים. אחד עם בת זוגו, המפיקה טרה וייר, ושלושה מנישואים קודמים. קליף פריסי, במסד הנתונים הקולנועיים IMDb (באנגלית) Kilkelly, Daniel (16 באפריל 2012). "'Hollyoaks' guest role for ex-'EastEnders' star Cliff Parisi". Digital Spy. (Hearst Magazines UK). נבדק ב-16 באפריל 2012. {{cite web}}: (עזרה)
לוצ'יה, נסיכת בורבון-שתי הסיציליות

לוצ'יה, נסיכת בורבון-שתי הסיציליות (באיטלקית: Lucia, Principessa di Borbone delle Due Sicilie;‏ 9 ביולי 1908 – 3 בנובמבר 2001) הייתה אשתו של הנסיך אוג'ניו, דוכס ג'נובה. לוצ'יה נולדה בארמון נימפנבורג במינכן ב-9 ביולי 1908, והייתה בתם של הנסיך פרדיננדו פיו, דוכס קלבריה ומריה לודוויגה תרזיה, נסיכת בוואריה, בתם של לודוויג השלישי, מלך בוואריה ומריה תרזה מאוסטריה-אסטה. ב-29 באוקטובר 1938 התחתנה לוצ'יה בארמון נימפנבורג במינכן, גרמניה עם הנסיך אוג'ניו, דוכס אנקונה, בנם הצעיר של הנסיך תומאזו, דוכס ג'נובה ואיזבלה, נסיכת בוואריה. החתן והכלה היו בני דודים מדרגה שנייה וצאצאים של לודוויג הראשון, מלך בוואריה. לאוג'ניו ולוצ'יה נולדה בת אחת: מריה איזבלה, נסיכת סבויה-ג'נובה (נולדה ב-1943), התחתנה עם אלברטו פריאולי. לאחר ביטול המונרכיה באיטליה בשנת 1946, הנסיך אוג'ניו ומשפחתו עברו להתגורר בברזיל שם הוא ניהל חווה. בשנת 1996 מת בעלה, וב-3 בנובמבר 2001 מתה לוצ'יה בביתה בסאו פאולו. בשנת 2006, האפר של בני הזוג הועבר לקבורה ליד טורינו. מדיה וקבצים בנושא לוצ'יה, נסיכת בורבון-שתי הסיציליות בוויקישיתוף Darryl Lundy (10 במאי 2003). "Lucie di Borbone, Principessa di Borbone delle Due Sicilie". ThePeerage.com. נבדק ב-2008-10-13. {{cite web}}: (עזרה) Paul Theroff. "TWO SICILIES". Paul Theroff's Royal Genealogy Site. נבדק ב-2008-10-13.
מריה בונה, נסיכת סבויה-ג'נובה

מריה בונה, נסיכת סבויה-ג'נובה, (באיטלקית: Maria Bona di Savoia‏; 1 באוגוסט 1896 – 2 בפברואר 1971) הייתה בתו של הנסיך תומאזו, דוכס ג'נובה ואשתו של קונרד, נסיך בוואריה. בונה נולדה ב-1 באוגוסט 1896 בטירת ד'אליי, טירה מהמאה ה-11, אותה קנה אביה זמן קצר לפני נישואיו עם איזבלה, והם אף עברו את ירח הדבש שלהם שם. בונה הייתה בתם של הנסיך תומאזו, דוכס ג'נובה ואיזבלה, נסיכת בוואריה, בתם של אדלברט, נסיך בוואריה ואמליה פיליפינה, נסיכת ספרד. אביה היה נכדו של קרלו אלברטו, מלך סרדיניה, ואמה איזבלה הייתה נכדתו של לודוויג הראשון, מלך בוואריה. אחיה היו הנסיך פרדיננדו, דוכס ג'נובה, הנסיך פיליברטו, דוכס ג'נובה, והנסיך אוג'ניו, דוכס ג'נובה. דרך דודתה מרגריטה, נסיכת סבויה, היא הייתה בת דודתו של ויטוריו אמנואלה השלישי, מלך איטליה. ב-8 בינואר 1921 התחתנה מריה בונה עם בן דודה מדרגה שנייה, קונרד, נסיך בוואריה, בנם הצעיר של לאופולד, נסיך בוואריה וגיזלה, ארכידוכסית אוסטריה. דרך אביו, הוא היה נינו של לודוויג הראשון, מלך בוואריה, דרך אימו הוא היה נכדו של פרנץ יוזף הראשון, קיסר אוסטריה. החתונה התקיימה בטירת ד'אליי בפיימונטה, איטליה, זה היה בהשתתפות ויטוריו אמנואלה השלישי, מלך איטליה, נסיך הכתר אומברטו, אמנואלה פיליברטו, דוכס אאוסטה, ועוד. החתונה הייתה הנישואים הראשונים שהתקיימו בין שני הבתים האויבים מאז פרוץ מלחמת העולם הראשונה , זה גם היה ואף הייתה כינוס מרשים של בתי הבסבורג, סבויה, וויטלסבאך. לקראת סוף מלחמת העולם השנייה נעצר קונרד בידי הצבא הצרפתי ונכלא בבית מלון בעיר לינדאו יחד עם וילהלם, נסיך הכתר של גרמניה והנס גאורג פון מקנזן. למריה בונה, שעבדה בתקופת המלחמה כאחות בוורמאכט, נאסר להיכנס לגרמניה והיא נותרה אצל בני משפחתה בסאבויה. רק בשנת 1947 התאחדה המשפחה. בשנים שלאחר מכן עבד קונרד במועצת המנהלים של חברת NSU. בשנת 1969 מת בעלה קונרד, וב-2 בפברואר 1971 מתה מריה בונה ברומא. ב-8 בינואר 1921 התחתנה מריה בונה עם קונרד, נסיך בוואריה, ממנו נולדו לה שני ילדים: אמליה איזבלה, נסיכת בוואריה (1921–1985), התחתנה עם הרוזן אוברטו פולטי גאלימברטה דה אסאנדרי אויגן, נסיך בוואריה (1925–1997), התחתן עם הרוזנת הלנה פון קבנהילר-מטש מדיה וקבצים בנושא מריה בונה, נסיכת סבויה-ג'נובה בוויקישיתוף מריה בונה, נסיכת סבויה-ג'נובה, באתר "Find a Grave" (באנגלית) Enache, ניקולס. La Descendance דה מארי-תרז דה הבסבורג. ICC, פריז, 1996. עמ ' 189, 195-196, 207-208. (צרפתי). Genealogisches Handbuch des Adels, Fürstliche Häuser XVI. "Haus Bayern". C.A. Starke Verlag, 2001, p. 13. ISBN 978-3-7980-0824-3. Lundy, Darryl. "The Peerage: Bona Margherita di Savoia, Principessa di Savoia". נבדק ב-16 בדצמבר 2009. {{cite web}}: (עזרה) "Italian Princess to Wed Bavarian", The New York Times, Milan, 7 בינואר 1921 {{citation}}: (עזרה)
מנדי הויידטס

מנדי הויידטס (בהולנדית: Mandy Huydts; נולדה ב-9 באפריל 1969) היא זמרת הולנדית. הויידטס נולדה בהילברסום. היא החלה לשיר בגיל תשע במקהלת ילדים של רשת השידור הציבורית "VARA". בשנות ה-80 התחברה לחברותיה למקהלה, ויחד הן הקימו את להקת "פריזל סיזל". ביחד עמן ייצגה את הולנד באירוויזיון 1986, והשיר של הלהקה סיים במקום ה-13. בשנת 1989 התפרקה הלהקה. ב-1992 החלה לשמש כזמרת ליווי של הזמר רנה פרודר. ב-1994 יצא אלבום הסולו הראשון שלה. באירוויזיון 2010 נמנתה עם צוות השיפוט ההולנדי, ובאירוויזיון 2011 מסרה את הניקוד ההולנדי בתחרות. היא לקחה חלק בדיבוב להולנדית של הסדרה "טוטלי ספייס" וגם דיבבה את טופז בסדרה "טרוליות". אתר האינטרנט הרשמי של מנדי הויידטס מנדי הויידטס, במסד הנתונים הקולנועיים IMDb (באנגלית) מנדי הויידטס, במסד הנתונים הקולנועיים KinoPoisk (ברוסית) מנדי הויידטס, באתר MusicBrainz (באנגלית) מנדי הויידטס, באתר Discogs (באנגלית) The 2011 Eurovision Song Contest Grand Final!, eurovision.tv
סוזן אהו

סוזן אהו (בפינית: Susan Aho; נולדה ב-5 במרץ 1974) היא זמרת פינית. אהו נולדה באספו ומגיל שלוש עשרה ניגנה באקורדיון. בשנת 1998 הצטרפה ללהקת המוזיקה העממית "ורטינה". היא למדה באקדמיית סיבליוס ומלבד להקתה, הייתה מעורבת במספר פרויקטים מוזיקליים. בשנת 2008 ייסדה ביחד עם יוהאנה וירטאנן את הצמד "Kuunkuiskaajat" (הלוחשת לירח). ב-2010 זכו השניים בתחרות הלאומית לייצג את פינלנד באירוויזיון 2010. בחצי גמר האירוויזיון הן סיימו במקום ה-11, ולא עלו לגמר התחרות. באירוויזיון 2011 הציגה את הניקוד של פינלנד. מדיה וקבצים בנושא סוזן אהו בוויקישיתוף אתר האינטרנט הרשמי של סוזן אהו סוזן אהו, באתר MusicBrainz (באנגלית) סוזן אהו, באתר Yandex.Music (ברוסית) סוזן אהו, באתר Discogs (באנגלית) [1] [2]
דרך הדואר הגדולה

דרך הדואר הגדולה (באינדונזית: Jalan Raya Pos, בהולנדית: De Grote Postweg) הייתה דרך ראשית באורך של כ-1,000 קילומטר, אשר השתרעה לאורך חופו הצפוני של האי ג'אווה, בעת שהשתייך למושבת איי הודו המזרחיים ההולנדיים. הדרך נסללה בתוך שנה אחת, 1808, במהלך ימי שלטונו של הרמן וילם דנדלס (אנ') כמושל המושבה. היא נסללה בפקודתו של לואי בונפרטה, שהיה שליט ממלכת הולנד הנפוליאונית בשנות קיומה, 1806-‏1810. למרות שמה היא נועדה בעיקר לאפשר העברה מהירה של חיילים ואספקה לרוחב החוף הצפוני של האי, על מנת להתמודד עם אפשרות של התקפה בריטית עליו ממלזיה במהלך המלחמות הנפוליאוניות בינה לבין צרפת. בחלקו המערבי של האי השתרעה הדרך בפנים הארץ על מנת לעקוף מכשולים טבעיים ליד קו החוף. המצב הכספי של המושבה היה דחוק, והמושל בג'אווה התמודד גם עם התקוממויות מקומיות ביישובים באנטן (אנ') וצ'ירבון (אנ') שבחוף הצפוני. בעקבות זאת החליט המושל דנדלס לסלול את הדרך באמצעות העבדת עובדי כפייה מקומיים. תנאי העבודה הקשים הביאו למותם של רבים מהם (ההערכה הגבוהה ביותר נקבה במספר של 12,000 מתים). סלילת הדרך לא מנעה בסופו של דבר את פלישת הבריטים לג'אווה, והם שלטו בה בשנים 1811-‏1814. הדרך היוותה עורק תחבורה חשוב באי במהלך המאה ה-19 ולאחריה. היא חיברה בין רוב עריה החשובות של ג'אווה, וביניהן בטאוויה (היום ג'קרטה), סמרנג וסורביה. קיומה גם תרם להתפתחותן של ערים נוספות ששכנו לצידה, וביניהן באנדונג. דרך החוף הצפונית של ג'אווה, אחד הכבישים הראשיים של האי, שאורכו 1,430 קילומטר, משתרעת כיום על פני מרבית התוואי המקורי של דרך הדואר הגדולה. באתרים מסוימים באי מצויים קטעים מן הדרך המקורית. מדיה וקבצים בנושא דרך הדואר הגדולה בוויקישיתוף מאמר על דרך הדואר הגדולה מאתר אוניברסיטת ליידן, באתר Internet Archive (באנגלית) דרך הדואר הגדולה, באתר ויקימסע (באנגלית) על הציור "דרך הדואר הגדולה" (1828) מאת אוגוסט אנטואן ג'וזף פאיין, באתר הרייקסמוזיאום
פסגת מילר (אריזונה)

פסגת מילר (באנגלית: Miller Peak) היא הר בהרי הואצ'וקה במחוז צ'וציז במדינת אריזונה שבארצות הברית. גובהה של הפסגה 2,879 מטרים מעל פני הים, והיא הפסגה הגבוהה ביותר בדרום ארצות הברית. בחודשי החורף נפוצות סופות שלגים באזור, ובקיץ נפוצות סופות רעמים, ושיטפונות. הפסגה מתנשאת לגובה של 1,526 מטרים מעל סביבתה. הפסגה ממוקמת 16 קילומטרים דרומית לעיר סיירה ויסטה. הפסגה היא הנקודה הגבוהה ביותר בשטח הבר מילר שביער הלאומי קולורדו. בשנת 2011 נשרף אזור הפסגה בשרפת יער, ומרבית עצי האורן שהיו על הפסגה נשרפו. ניתן להגיע לפסגת ההר במספר מסלולי הליכה. המסלולים קשים להליכה מאחר שנדרש עליה של 1,100 מטרים, ואורכם של המסלולים נע בין 14 ל-18 קילומטרים. שביל מונטזומה הוא הפופולרי בשבילי ההליכה. פסגת מילר באתר הסקר הגאולוגי של ארצות הברית פסגת מילר באתר peakbagger פסגת מילר באתר summitpost טיפוס פסגת מילר- מידע למטפסים באתר alltrails פסגת מילר באתר hikearizona שביל מילר קניון (באתר הממשל הפדרלי של ארצות הברית) שביל קרסט (באתר הממשל הפדרלי של ארצות הברית) תצלומים מהטיפוס על פסגת מילר הנוף מפסגת מילר, סרטון באתר יוטיוב תחזית מזג אוויר עדכנית ארוכת טווח עבור פסגת מילר (לפי גבהים) שטח הבר מילר אתר רשמי של שטח הבר מילר (באתר הממשל הפדרלי של ארצות הברית) שטח הבר מילר באתר wilderness מידע גאוגרפי על פסגת מילר לפי מקור אחר גובהו של ההר 2,886 מטרים מעל פני הים גובה הפסגה באתר הסקר הגאולוגי של ארצות הברית מידע למטפסים על מזג האוויר באזור הפסגה אתר רשמי של שטח הבר מילר
רמת פטוואר

רמת פטוואר או רמת פטבאר (באנגלית: Petvar Heights; בבולגרית: Петварски възвишения) היא רמה בדרום מזרח רכס סנטינל בהרי אלזוורת', בארץ אלזוורת' שבאנטארקטיקה. הרמה מופתה לראשונה על ידי הסקר הגאולוגי של ארצות הברית, בשנת 1961. הרמה מופתה בשנית בשנת 1988. הרמה נקראת על שם היישוב פטוואר שבדרום בולגריה. שיא גובהה של הרמה הוא 2,400 מטרים מעל פני הים (בהר מאלן). לרמה צורת אליפסה, שקוטרה 21 קילומטרים. קרחון ווסבכר בדרום מערב לרמה, מעבר קאסילאג שממערב לרמה וקרחון קורניקר שמצפון מערב לרמה מפרידים בין הרמה לייתר רכס סנטינל. פנים הרמה מנוקזת על ידי הקרחונים האדמאן, קארי, ראזבוינה, גאבארה ודיבידיאדובו. אתרים עיקריים ברמה: הגאזט האנטארקטי של בולגריה (בבולגרית) רמת פטוואר באתר הגאזט האנטארקטי המשווה SCAR של ממשלת אוסטרליה פרסום מועצת השמות האנטארקטיים של בולגריה מידע גאוגרפי והיסטורי
רכס פרייז'ר (אנטארקטיקה)

רכס פרייז'ר או מצוק פרייז'ר (באנגלית: Frazier Ridge) הוא רכס תלול ברכס הריטג' שבאנטארקטיקה. הרכס מצוי ממערב לקרחון ובסטר. הרכס מתחיל במצוק פאונדרז וממשיך צפונה לקרחון מינסוטה. ברכס מצויה פסגת מויר. גובהו של הרכס 1,606 מטרים מעל פני הים. שמו של הרכס ניתן לו על ידי משלחת המחקר הגאולוגית של אוניברסיטת מינסוטה אשר חקרה את האזור בין 1964–1963. הרכס נקרא על שם סמל הרברט ג'י. פרייז'ר (Herbert J. Frazier) קשר בחוליית התחבורה ה-62 אשר סייעה למשלחת המחקר. • R. L. Oliver, P. R. James, J. B. Jago, editors, Antarctic Earth Science, P 264 רכס פרייז'ר באתר הסקר הגאולוגי של ארצות הברית רכס פרייז'ר באתר הגאזט האנטארקטי המשווה SCAR של ממשלת אוסטרליה מידע גאוגרפי והיסטורי מידע גאוגרפי
רכס פרייז'ר

האם התכוונתם ל... רכס פרייז'ר (אנטארקטיקה) – רכס ברכס הריטג' שבאנטארקטיקה רכס פרייז'ר (קנטקי) – רכס במדינת קנטקי שבארצות הברית רכס פרייז'ר (וירג'יניה המערבית) – רכס במדינת וירג'יניה המערבית שבארצות הברית
מריה כריסטינה מנאפולי וסיציליה

מריה כריסטינה מנאפולי וסיציליה (באיטלקית: Maria Cristina di Napoli e Sicilia‏; 17 בינואר 1779 - 11 במרץ 1849) הייתה נסיכת נאפולי וסיציליה ולאחר מכן מלכת סרדיניה, כאשתו של קרלו פליצ'ה, מלך סרדיניה. מריה כריסטינה נולדה ב-17 בינואר 1779 בקזרטה, לפרננדו הראשון, מלך שתי הסיציליות ולמריה קרולינה אוסטריה, בתם של פרנץ הראשון, קיסר האימפריה הרומית הקדושה והקיסרית מריה תרזה מאוסטריה. אחותה התאומה הנסיכה מריה כריסטינה אמליה מתה מאבעבועות שחורות בשנת 1783, בגיל ארבע, שבוע אחרי שאחיהם הנסיך ג'וזפה מת מהמחלה. היא הייתה הילדה האהובה על אמה. ב-6 באפריל 1807 היא התחתנה בפלרמו עם הנסיך קרלו פליצ'ה מסבויה, אשר הפך למלך סרדיניה כאשר אחיו הבכור ויטוריו אמנואלה הראשון, מלך סרדיניה התפטר מתפקידו בשנת 1821. עד שבעלה הפך למלך, היא החזיקה בתואר דוכסית ג'נובה. הזוג המלכותי התעניינו באמנות ואמנים, והפכו את בית המלוכה באלייה ואת וילה רופינלה בפראסקאטי למגורים נוחים. במהלך שלטונו של בעלה, הם התגוררו בארמון שיאבלזה, שם נפטר בעלה בשנת 1831. בשנת 1825 העסיקה מריה כריסטינה את הארכאולוג המרקיז לואיג'י ביונדי, אשר ביצע עבודות חפירה בטוסקולום. קרלו פליצ'ה מת בשנת 1831 לאחר שמלך עשר שנים. מריה כריסטינה חיה את שארית חייה טורינו, נאפולי, אלייה ופראסקאטי, ומתה ב-11 במרץ 1849 בסאבונה, ליגוריה. מדיה וקבצים בנושא מריה כריסטינה מנאפולי וסיציליה בוויקישיתוף מריה כריסטינה מנאפולי וסיציליה, באתר "Find a Grave" (באנגלית) מאוחר יותר בשם ממלכת שתי הסיציליות
חיים תמיר

חיים רוזנברג תמיר (1909–20 במאי 1992) היה מתעמל פולני-ישראלי, אלוף המכביה השנייה (1935) בהתעמלות בקרב רב (12). מורה לחינוך גופני, ומחברם של ארבעה ספרי הוראת ההתעמלות, יושב ראש ועדת ההתעמלות בהתאחדות לספורט ומארגנם של אירועים המוניים, ובהם כינוסי הפועל בישראל ומופעי עצמאות באפריקה. חיים תמיר נולד בשם חיים רוזנברג בקרקוב, פולין. הוא היגר עם משפחתו לצ'כיה ובהמשך ללייפציג שבגרמניה. בשנת 1929 הוא סיים הוראת חינוך גופני. במכביה השנייה שנערכה בשנת 1935, זכה רוזנברג כנציג פולין, במדליית זהב בתחרות הקרב רב (12) בתוצאה של 189 נקודות, לפני קליפר מאוסטריה (184 נקודות) ופלזנפלד מצ'כוסלובקיה (176 נקודות). לאחר המכביה נשאר בארץ ישראל בעזרתו של זליג רוסצקי איש ההגנה והנהלת מכבי. בשנת 1952 ארגן בטקס הפתיחה של כינוס הפועל החמישי את מופע ההתעמלות הגדול ביותר בישראל עד אותה העת, שכלל 6000 מתעמלים. בשנת 1956 הוא שוב ארגן את מופע ההתעמלות בטקס הפתיחה של כינוס הפועל השישי. במשך השנים זכה לארגן מופעי פתיחה נוספים של כינוסי הפועל, וטקסי יום עצמאות של מדינות באפריקה. תמיר התמנה למאמן הראשי בהתעמלות בקבוצת הפועל תל אביב עד שנת 1961. ב-1962 התמנה ליושב ראש ועדת ההתעמלות בהתאחדות לספורט. בשנת 1973 החל תמיר ללמד חינוך גופני בתיכון עירוני ה' בתל אביב, לאחר נפילתו של המורה יצחק הוכמן במלחמת יום הכיפורים. חוקת הניקוד בהתעמלות לגברים - בהוצאת התאחדות הספורט בישראל יום יום התעמלות - בהוצאת מכון וינגייט לחינוך גופני ולספורט התעמלות ראוה - בהוצאת מכון וינגייט לחינוך גופני ולספורט התעמלות על מכשירים - בהוצאת מכון וינגייט לחינוך גופני ולספורט בשנת 1953 זכה בפרס הוז לספורט על ספרו "התעמלות ראוה" קובי לידרמן, חיים תמיר המורה שלי לחינוך גופני, בפייסבוק 5 ביולי 2016 כוכב "אבירת המסירות" לחברי משלחת "הפועל" בקונגו הצרפתית לשעבר, הצופה, 11 בדצמבר 1961 הם בין עושי הכינוס, דבר, 7 במאי 1971 חיים תמיר (1909-1992), דף שער בספרייה הלאומית על פי אתר gravez: חיים תמיר ז"ל. תאריך פטירה יח באייר תשנ"ב 20/05/1992 ח. תמיר - יו"ר ועדת ההתעמלות, מעריב, 27 באוגוסט 1962 עוללות "המכביה" השניה, דואר היום, 12 במאי 1935 כינוסי הפועל, באתר הפועל
ספוג מנגר

ספוג מנגר (ידוע גם כקוביית מנגר, קוביית שירפינסקי או ספוג שירפינסקי) הוא פרקטל תלת-ממדי. הספוג הוא הכללה תלת-ממדית של קבוצת קנטור החד-ממדית ושטיח שרפינסקי הדו-ממדי. הוא תואר לראשונה ב 1926 על ידי קרל מנגר במחקריו אודות מושג המימד במרחב טופולוגי. לחלק כל פאה בקובייה לתשעה ריבועים כמו בקובייה הונגרית. מתקבלות תת-פאות של 26 תת-קוביות. להסיר את התת-קובייה של כל תת-פאה מרכזית וגם את התת-קובייה המרכזית החבויה בתוך הקובייה הגדולה. נותרות 20 תת-קוביות. זו רמה 1 של ספוג מנגר והיא דומה לקובייה ריקה (Void Cube). לחזור על צעדים 1 ו-2 עבור כל אחת מ-20 הקוביות וחוזר חלילה. קוביית ירושלים היא פרקטל שתואר ב 2011 על ידי אריק בירד. הוא נוצר על ידי חיתוך של צלב יווני ל 8-קוביות באיטרציה ראשונה ו-12 קוביות במיקום שונה באיטרציה שנייה וחוזר חלילה עד אינסוף. נוצרת דוגמה המזכירה את צלב ירושלים. בניה של ספוג מנגר עד איטרציה רביעית פסל של שלושה מהלכים בספוג מנגר ספוג מנגר גדול בפסטיבל המדע בקיימברידג' 2015 פתית שירפניסקי-מנגר. הקוביות בפינות מוסרות. חיתוך של ספוג מנגר על ידי מישור אלכסוני. מתקבל בין היתר מגן דוד. קוביית ירושלים בהדפסה תלת-ממדית משולש שרפינסקי פתית השלג של קוך מדיה וקבצים בנושא ספוג מנגר בוויקישיתוף ספוג מנגר, באתר MathWorld (באנגלית)
מורופוס

מורופוס (שם מדעי: Moropus; מילולית: "רגל איטית") הוא סוג נכחד של יונק מפריט פרסה ממשפחת הכליקותריים שחי בתקופת המיוקן לפני 20-13 מיליון שנה באמריקה הצפונית. מאובניו של יונק זה נמצאו באורגון, נבדה, נברסקה וקליפורניה. היצור נחקר וקיבל שם ב-1877 מאת הפלאונטולוג עתניאל מארש שגם נתן שם לשני מינים. הוא הזכיר במראהו סוס קדום בעל מבנה גוף של עצלן קרקע והיה איטי ובעל ציפורניים ארוכות במקום פרסות, מה שנתן לו את שמו. עם זאת מדענים מודרניים מעריכים שמבנה הגפיים יכל לעזור לו לנוע בקלות יחסית על הקרקע בדומה לרגלי עופות. אורכו המוארך של המורופוס הגיע ל-2.5 מטר והוא שקל מעל 250 ק"ג בחלק מהמינים. רגליו הארוכות עזרו לו לקטוף עלים מהעצים. פניו וצווארו הזכירו מיני סוסים קדומים והלסת הכילה הרבה שיניים חותכות קטנות. אורח חייו אולי דמה לזה של עצלני קרקע וייתכן שהיה מטרה קלה לטורפים כמו ההאינדון. עם זאת גודלו והטפרים עזרו לו להימנע מתקיפה. הוא נכחד באמצע המיוקן, ככל הנראה משינויי אקלים שהכחידו את הצמחייה המיוערת בה חי ויצרו ערבות בהם מעט עצים לאכול. המורופוס מופיע בסדרה מפלצות חוזרות לתחייה שם הוא נטרף על ידי טיטאניס. אנכילותריום - יונק אפריקני קרוב מדיה וקבצים בנושא מורופוס בוויקישיתוף מורופוס, באתר האנציקלופדיה של החיים (באנגלית) מורופוס, באתר GBIF (באנגלית) מורופוס, באתר אנציקלופדיה בריטניקה (באנגלית)
אוזבק חאן

אוזבק חאן (1282–1341; בשמו המלא: סולטאן מוחמד אוזבק; במונגולית: Өзбег, בטורקית: Özbek Han) היה שליט מונגולי אשר שלט בחאנות אורדת הזהב למשך התקופה הארוכה ביותר מ-1313 ועד 1341. בימי שלטונו הגיעה אורדת הזהב לשיא פריחתה. הוא קבע כי האסלאם תהיה דת המדינה ואסר על קיומן של אמונות מסורתיות אחרות של עמים טורקים ומונגולים. אוזבק החזיק באחד הצבאות הגדולים בעולם אשר מספרם עלה על 300,000 לוחמים. ערך זה הוא קצרמר בנושא אישים ובנושא היסטוריה. אתם מוזמנים לתרום לוויקיפדיה ולהרחיב אותו. מדיה וקבצים בנושא אוזבק חאן בוויקישיתוף אוזבק חאן, באתר אנציקלופדיה בריטניקה (באנגלית)